At «politiet jakter på slitne narkomane» er Riksadvokatens diagnose, ikke min | Willy Pedersen

Willy Pedersen

7. des. 2015 13:58 Sist oppdatert 9. oktober 2016

Alkohol er det dominerende problemet i bybildet nattetid, og jeg og en gruppe forskere ved Universitetet i Oslo har fått anledning til å følge politiets innsats tett for å forebygge volden relatert til utelivet, skriver Willy Pedersen. PRIVAT

Debatt

Dette er et debattinnlegg. Meninger i teksten står for skribentens regning.

Politimesteren i Oslo, Hans Sverre Sjøvold, tillegger meg i Aftenposten 6. desemberden oppfatningen at jeg mener «politiet jakter på slitne narkomane». Men her siterer Sjøvold meg feil. Jeg refererte til Riksadvokaten som er bekymret for dette, fordi slike saker ofte har høy oppklaringsprosent, og fordi det er en fare for å bruke små narkosaker for å pynte på politiets tall.

Jeg er tvert imot helt enig i Sjøvolds beskrivelser av mye av det forebyggende arbeidet politiet i Oslo gjør. Alkohol er det dominerende problemet i bybildet nattetid, og jeg og en gruppe forskere ved Universitetet i Oslo har fått anledning til å følge politiets innsats tett for å forebygge volden relatert til utelivet. Modellen de har utviklet, som Sjøvold selvsagt kjenner, innebærer tett oppfølging av dem som driver utestedene, av dørvaktene, kontakt med næringsetaten som har hånd om bevilgningene, og ikke minst av publikum ute på byen.

Les også Overdosestatistikken er mer enn ubehagelige tall — den er barn, søsken, foreldre og kjærester. Vi skylder dem å prøve hardere, skriver Sturla Haugsgjerd og Benjamin E. Larsen

Praktisk politiarbeid kobles med løpende etterretning og analyse av trender og risikofaktorer. Materialet vårt analyseres nå, men for meg ser den modellen en er i ferd med å utvikle, særlig rundt Sentrum politistasjon, ut til å representere politifaglig arbeid på uvanlig høyt nivå.

Samtidig leter hele verden etter nye måter å løse våre narkotikaproblemer på. Denne uken starter UNGASS-forhandlingene i Wien. Delegater fra mange land kommer til å foreslå nye modeller, hvor politi og rettsapparat skal spille en annen rolle enn tidligere. Vi bør følge disse forhandlingene nøye. Samtidig er jeg selv trygg på at politiet kommer til å fortsette å spille en helt avgjørende rolle i det viktige rusforebyggende arbeidet i Oslo.

Få med deg og delta i debattene hos Aftenposten meninger på Facebook og Twitter

I podcasten Debattert — bablefri sone - snakker debattredaktørene Hilde Sandvik (Bergens Tidende) og Erik Tornes (Aftenposten) om ukens debatter. I denne utgaven var HadiaTajiks hijabutspill, Donald Trump og Deichman på agendaen.

Du kan høre sendingen her eller via iTunes, der du kan abonnere på Debattert.

Følg debatten om legalisering:

Les også Noen mener alt blir bedre med mer cannabis og mindre alkohol. Ikke engang folkeeventyrene ga såpass kreditt til en rev

, skriver lege Ola Jøsendal.Han fikk svar av Willy Pedersen:

Les også Avkriminalisering av cannabis er et gode

Denne kampanjen har politiet i Danmark og på Island hatt suksess med:

Les også Politikampanje: Skal likbilen kjøre deg hjem etter julebordet?

Den britiske journalisten Johann Hari besøkte Aftenpostens kulturprogram for å diskutere legalisering av narkotika i Norge:

- I Norge går det katastrofalt dårlig for rusavhengige - Ensomhet er hovedproblemet for rusavhengige - I 50 år har vi brukt politi, straff og bøter for å stoppe rusavhengighet, og det har ikke fungert - Antall overdosedødsfall i Norge tilsvarer tre Anders Behring Breivik-massakrer hvert år - Hvis jeg foreslår å avkriminalisere heroin, fremstår det som jeg er for bruk av heroin - Fredagspilsen gjør at mange rusavhengige sliter med å komme tilbake til det sosiale livet - Et rusfritt samfunn er like sannsynlig som et samfunn uten grådighet og sex - Grunnen til at jeg er for legalisering, er at jeg vil beskytte barn og unge mot narkotika